ธพว.ทุ่มเงิน600ล้าน ยกระดับแบงก์ดิจิทัล
ธพว.ทุ่ม 600 ล้าน อัพระบบคอร์แบงก์ คาดใช้เวลา 2 ปี ข้ามสู่ยุคดิจิทัล
7 มี.ค. 2562

ธพว.ทุ่ม 600 ล้าน อัพระบบคอร์แบงก์ คาดใช้เวลา 2 ปี ข้ามสู่ยุคดิจิทัล
นายมงคล ลีลาธรรม กรรมการ ผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย หรือ ธพว. เปิดเผยว่า ธนาคารได้ทำระบบ คอร์แบงก์กิ้ง ซิสเต็ม โดยได้ว่าจ้าง Bank Sunline จากประเทศจีน ซึ่งเป็นแบงก์ที่เก่งเรื่องดิจิทัล ทำเรื่องโมบายแบงก์กิ้งในจีนที่ประสบความสำเร็จเข้ามาวางระบบคอร์แบงก์ของธนาคารใหม่ ซึ่งจะใช้ระบบอินเทอร์เน็ตเชื่อมโยงการทำธุรกรรมข้ามไปสู่การพัฒนาทั้งแบบออฟไลน์และออนไลน์ โดยให้งบลงทุน ราว 600 ล้านบาท คาดว่าใช้เวลาพัฒนาการเคลื่อนไหวค่าเงิน ระบบ 2 ปี ซึ่งลูกค้าสามารถที่จะทำธุรกรรม การเงิน ขอสินเชื่อผ่านโทรศัพท์มือถือ
"ในอนาคตธนาคารไม่จำเป็นต้องขยาย สาขาและมีเจ้าหน้าที่แคชเชียร์ เจ้าหน้าที่สินเชื่อ เพราะการทำธุรกรรมจะสามารถทำบนอินเทอร์เน็ตได้หมด ซึ่งระบบที่จะทำ 3 เรื่องหลักๆ คือ สินเชื่อ การชำระเงิน และเงินฝาก แต่จะไม่เน้นเพราะธนาคารไม่ได้เปิดรับฝากจากประชาชน" นายมงคล กล่าว
ทั้งนี้ ปัจจุบัน ธพว.มีพนักงาน 3,000 คน ถือว่าพอดีกับงาน ซึ่งส่วนของงาน ที่ไม่ต้องการใช้คน ก็จะพยายามฝึกทักษะด้านอื่นเสริมให้ เพราะเชื่อว่าลูกค้าคง ไม่เข้าสู่ระบบดิจิทัลทั้ง 100%